Diari Oficial de la Generalitat Valenciana


Sumari del DOGV 6334, del 17-08-2010 (2010/8737)

Bases específiques per a la provisió en propietat d'una plaça d'inspector/a del cos de la policia local, pel torn lliure.
-------------------------------------------------------------------------------------------------------------------------

### Dades del document

Número de DOGV
:   6334

Data del DOGV
:   17-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8737


Data del document
:   19-07-2010

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * concurs administratiu

Bases específiques per a la provisió en propietat d'una plaça d'inspector/a del cos de la policia local, pel torn lliure. [2010/8737]  
La Junta de Govern Local, en sessió ordinària celebrada el dia 16 de juliol de 2010, ha acordat aprovar les següents:   
Bases específiques per a la provisió en propietat d'una plaça d'inspector/a del cos de la polícia local de Benicàssim, pel torn lliure  
Aquest procés selectiu es regeix per les bases generals aprovades pel Ple de l'Ajuntament, en sessió ordinària celebrada el dia 30 de juny de 2005, i publicades en el Diari Oficial de la Comunitat Valenciana, de data 23 d'agost de 2005, i per les següents bases específiques:  
1. Objecte de la convocatòria  
És objecte de la present convocatòria la provisió en propietat d'una plaça d'inspector/a del cos de Policia Local vacant en la plantilla d'aquest ajuntament, pertanyent al grup A, subgrup A2, escala d'administració especial, subescala serveis especials, classe policia local, pel torn lliure, mitjançant el sistema d'oposició.  
2. Condicions dels aspirants  
Per a ser admés en l'oposició els aspirants han de reunir els següents requisits, referits al dia en què finalitze el termini d'admissió de sol·licituds:  
a) Tindre la nacionalitat espanyola.   
b) Estar en possessió del títol de diplomat universitari o equivalent, o tindre complides les condicions per a obtindre'l en la data en què finalitze el termini de presentació d'instàncies.  
c) Tindre complits 18 anys i no excedir, si és el cas, de l'edat màxima de jubilació forçosa.  
d) No patir malaltia ni cap defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que es troba en l'annex d'aquesta convocatòria.  
e) No trobar-se suspés ni inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes amb unes característiques de potència que no sobrepassen els 25 Kw o una relació potència/pes no superior a 0,16 Kw/Kg.   
3. Presentació d'instàncies i documentació annexa  
Les sol·licituds per a prendre part en l'oposició es dirigeixen a l'alcalde president de l'Ajuntament, i es presenten en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú (LRJSPiPAC). El termini de presentació és de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.   
En les instàncies els aspirants han de manifestar que reuneixen tots i cada un dels requisits exigits en aquestes bases i que es comprometen a prestar el preceptiu jurament o promesa, així com que han ingressat els drets d'examen, que es fixen en 18,03 euros (divuit euros amb tres cèntims d'euro). Els aspirants els han de satisfer mitjançant ingrés, en hores d'oficina, a l'oficina de Ruralcaixa de Benicàssim, situada al c/ St. Tomàs, 78, fet amb l'autoliquidació que facilita l'Ajuntament. El justificant de pagament s'ha d'adjuntar a la instància. Els drets d'examen només es tornen en cas que algun aspirant no siga admés a l'examen per falta dels requisits exigits per a prendre part en l'oposició.   
També es pot realitzar l'ingrés de conformitat amb el que disposa l'art. 38.6 de la LRJSPiPAC. A l'efecte de identificar l'ingrés, en la transferència bancària ha de constar obligatòriament el nom i cognoms de l'aspirant, així com el DNI i la identificació de les proves selectives a què opta.  
A les instàncies s'ha d'acompanyar el justificant d'haver ingressat els drets d'examen.  
4. Admissió d'aspirants  
Per a ser admesos a les proves selectives, els aspirants han de presentar declaració expressa i formal de reunir tots i cada un dels requisits de la convocatòria referits sempre a la data d'expiració del termini de presentació de sol·licituds. Els han d'acreditar posteriorment, en el cas que siguen seleccionats, i acompanyar justificant d'haver abonat els drets d'examen.   
En el cas que l'aspirant aporte la documentació acreditativa relativa al compliment dels requisits establits en les bases de la convocatòria i aquesta documentació no s'ajuste al que aquestes estableixen, se'l declara exclòs en la relació d'admesos i exclosos a les proves selectives convocades.   
Expirat el termini de presentació d'instàncies, mitjançant una resolució de l'Alcaldia s'aprova la llista d'aspirants admesos i exclosos, que es fa pública en el Butlletí Oficial de la Província de Castelló, i en el tauler d'anuncis de l'ajuntament. Es concedeix un termini de 10 dies a l'efecte d'esmena d'errors.  
Transcorregut el citat termini sense que es formule cap reclamació, s'entenen definitives les llistes. L'alcaldia resol les reclamacions presentades.  
En la resolució per la qual s'aproven les llistes es determina el lloc, data i hora de la celebració de la primera prova.  
5. Tribunal qualificador  
1. El tribunal qualificador està integrat pels següents membres, tots ells amb veu i vot:  
- President: El cap del cos de la Policia Local de l'Ajuntament de Benicàssim i, com a suplent, l'inspector de la Policia Local de l'Ajuntament de Benicàssim.  
- Secretari: Un funcionari de l'Ajuntament de Benicàssim pertanyent al grup A, subgrup A1, que actuarà a més com a vocal.  
- Vocals:  
- Un vocal designat per l'Institut Valencià de Seguretat Pública.  
- Un funcionari pertanyent al cos de la Policia Local de la Comunitat Valenciana, designat per l'Alcaldia i pertanyent al grup A, subgrup A1/subgrup A2.  
- Un vocal designat per l'administració de la Generalitat Valenciana.  
2. La designació dels membres del tribunal ha d'incloure la dels respectius suplents, i es fa pública, amb la llista d'admesos i exclosos, en el Butlletí Oficial de la Província de Castelló i al tauler d'anuncis de l'ajuntament.  
3. La corporació sol·licita als òrgans corresponents la designació dels respectius membres, que ha d'efectuar-se en el termini dels 20 dies següents al de la recepció de la sol·licitud.  
4. Els vocals del tribunal han de posseir la mateixa titulació o superior acadèmica que l'exigida per als llocs de treball oferits i en cas de pertànyer a la Policia Local han de tindre la mateixa categoria o superior.   
5. El tribunal no pot constituir-se ni actuar sense l'assistència de la meitat més un dels seus membres, titulars o suplents.  
6. El tribunal pot disposar la incorporació d'assessors especialistes a les seues sessions.  
7. Els membres del tribunal poden abstindre's o ser recusats quan concórreguen les causes previstes legalment.  
8. A tots els efectes, el tribunal té la categoria 2ª, tant respecte de les assistències dels membres del tribunal com dels assessors i col·laboradors.  
6. Inici i desenvolupament de l'oposició  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament s'efectua d'acord amb el que disposa la Resolució de 4 de maig de 2007, de la Conselleria de Justícia, Interior i Administracions Publiques o si és el cas, resolució que la substituïsca.  
Els aspirants es convoquen en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determina automàticament el decaïment del seu dret a participar en el procés selectiu, per la qual cosa en queda exclòs.  
El tribunal pot requerir als aspirants, en qualsevol moment, que acrediten la seua identitat, per a la qual cosa han d'anar proveïts del DNI.  
Una vegada començades les proves no és necessària la publicació dels successius anuncis de celebració dels restants exercicis en el Butlletí Oficial de la Província ni en el Diari Oficial de la Comunitat Valenciana, i en basta la publicació als taulers d'anuncis de l'Ajuntament, amb 12 hores d'antelació del començament d'aquelles, si es tracta del mateix exercici, o de 48, si es tracta d'un nou exercici.  
7. Procediment de selecció  
Prèviament a l'inici de les proves els aspirants han d'aportar un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'inspector.   
Els aspirants que resulten admesos efectuen les següents proves selectives:  
1. Fase d'oposició.  
2. Curs selectiu.  
7. 1. Fase d'oposició  
La fase d'oposició consta de les següents proves, de conformitat amb l'article 7 del Decret 88/2001, de 24 d'abril, del Consell. Totes tenen caràcter obligatori i eliminatori, excepte la de coneixement del valencià, que no és eliminatòria:  
1. Prova psicotècnica  
Consisteix a superar els exercicis o proves psicotècniques aptitudinals i de personalitat que es determinen en l'annex I d'aquestes bases. Es realitza d'acord amb els criteris continguts en l'Ordre de 23 de novembre de 2005, de la Conselleria de Justícia, Interior i Administració Pública (DOGV 5148, de 2-12-2005). La superació d'aquestes proves en algun municipi valencià, expressament homologades per l'Institut Valencià de Seguretat Pública, té una validesa de sis mesos des de la realització, i eximeix durant aquest període l'aspirant de tornar a realitzar-les.  
2. Proves d'aptitud física  
Consisteix a superar proves d'aptitud física que posen de manifest la capacitat per a l'exercici del lloc de treball. Tenen el següent contingut i marques, segons el quadre d'edats, tot això d'acord amb el que disposa l'ordre reguladora.  
Cal ajustar-se als següents barems en atenció a l'edat i sexe dels aspirants:  
Barem d'edats masculí  
Quadre d'edats 1 2 3  
Fins a 30 anys 4,20" 3,75m 60"  
De 31 a 35 anys 4,50" 3,50m 1,10"  
De 36 a 40 anys 5,30" 3,25m 1,25"  
De 41 a 45 anys 10' 3,00m 1,30"  
De 46 a 50 anys 11' 2,75m 1,40"  
Més de 50 anys 12' 2,40m 1,55"  
Barem d'edats femení  
Quadre d'edats 1 2 3  
Fins a 30 anys 4,50" 3,10m 1,10"  
De 31 a 35 anys 5,20" 2,90m 1,20"  
De 36 a 40 anys 6,00" 2,70m 1,35"  
De 41 a 45 anys 11' 2,50m 1,45"  
De 46 a 50 anys 12' 2,30m 1,55"  
Més de 50 anys 13' 2,10m 2,10"  
Proves  
1. Carrera de resistència 1.000 metres.  
2. Salt de longitud amb carrera.  
3.Natació 50 metres.  
La qualificació d'aquest exercici és d'apte o no apte, i cal superar les tres proves per a ser declarat apte. En el moment de presentar-se a aquestes proves els aspirants han d'aportar certificat mèdic oficial en què es faça constar expressament la capacitat per a concórrer a les proves físiques exigides per a l'accés a la categoria d'inspector de la policia local, tenint en compte que la validesa del certificat expira als tres mesos de l'expedició.  
La superació de les proves físiques objecte d'aquestes bases i d'aquesta convocatòria té una validesa de quatre anys des de la realització, amb independència de l'edat de l'aspirant. Queden exempts de realitzar aquesta prova aquells aspirants que acrediten haver-la superada en els darrers quatre anys anteriors a aquesta convocatòria.  
La valoració de les proves d'aptitud física en les proves de salt es realitza amidant la distància efectiva des del punt de salt que designe el tribunal.   
De cada prova es pot realitzar un màxim de tres intents.  
La corporació declina tota responsabilitat que es derive dels accidents que es puguen produir com a conseqüència d'aquest exercici. Els aspirants han d'acudir proveïts de vestimenta i calçat esportius.  
3. Qüestionari de cultura policial  
Consisteix a contestar correctament per escrit un qüestionari (de 100 preguntes com a mínim i 125 com a màxim), amb quatre respostes alternatives, de les quals només una de vertadera, sobre els temes que constitueixen el temari que s'indica en l'annex III d'aquestes bases, en un temps màxim de dues hores i mínim d'una hora i 30 minuts.  
La correcció d'aquest test es realitza tenint en compte la fórmula següent:  
 e-E/ (n-1) x 10  
R =   
 N  
R= Resultat  
e= Encerts  
E= Errors  
n= Nombre de respostes alternatives  
N= Nombre de preguntes del qüestionari  
La qualificació d'aquest exercici és de 0 a 10 punts, i cal obtindre-hi un mínim de 5 punts per a superar-lo.   
4. Coneixement del valencià  
Consistirà a traduir del valencià al castellà, i viceversa, un text proposat pel tribunal, en un temps de 30 minuts.  
Aquest exercici es qualifica de 0 a 4 punts i no és eliminatori.  
5. Reconeixement mèdic  
Consisteix a superar un reconeixement mèdic, d'acord amb el quadre d'exclusions mèdiques que es determine reglamentàriament.  
La superació d'aquesta prova, homologada expressament per l'Institut Valencià de Seguretat Pública, té una validesa de sis mesos des de la realització, i queden exempts de passar-la aquells que en el citat període l'hagen superada, sempre que no es produïsquen malalties que, a judici del tribunal mèdic, justifiquen tornar-les a realitzar.   
6. Desenvolupament del temari general  
6.1. Tema de composició  
Consisteix en el desenvolupament d'un tema d'actualitat i coneixement general relacionat amb els epígrafs del temari establit en l'annex III, triat pel tribunal, l'extensió del qual no pot ser inferior a tres fulls ni excedir-ne de cinc, a una sola cara, i en un temps no superior a una hora i 30 minuts, a fi de valorar la lògica de l'exposició. El tribunal pot elegir que l'aspirant llija l'exercici en sessió pública.  
La qualificació d'aquest exercici és de 0 a 10 punts, i per a superar l'exercici s'hi ha d'obtindre un mínim de 5 punts.  
6.2. Desenvolupament del temari  
Consisteix a desenvolupar per escrit, durant un temps màxim de dues hores, dos temes triats per l'aspirant de quatre extrets per sorteig entre els que componen el temari de l'annex III. Els temes s'han de llegir en sessió pública davant del tribunal, que pot formular les preguntes o aclariments sobre aquests que jutge oportuns.  
S'hi valora la claredat d'idees, la facilitat d'expressió i el coneixement sobre els temes exposats.  
La qualificació d'aquest exercici és de 0 a 10 punts, i per a superar l'exercici s'hi ha d'obtindre un mínim de 5 punts.  
6.3. Supòsit policial  
Consisteix en la realització d'una prova pràctica, amb una durada mínima d'una hora, que fixarà el tribunal abans de la realització de l'exercici, que versa sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a què s'opta. S'hi valora el desenvolupament i exposició de totes les actuacions i mesures policials que han d'adoptar-se en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit.  
Es poden acompanyar o fixar sobre plànol, aportat pel tribunal, i totes les dades gràfiques o representatives de les actuacions policials, o de distribució de mitjans, que servisquen per a la seua resolució.  
La qualificació d'aquest exercici és de 0 a 10 punts, i cal obtindre-hi un mínim de 5 punts per a superar-lo.  
La valoració dels exercicis de desenvolupament del temari s'efectua mitjançant l'obtenció de la mitjana aritmètica de cada un dels membres del tribunal de selecció, rebutjant totes les puntuacions màximes i mínimes quan entre aquestes hi haja una diferència de 4 punts o més, servint, si és el cas, com a punt de referència la puntuació màxima obtinguda.  
7. Coneixements de l'entorn sociolocal  
Consisteix en la realització d'una prova de 50 preguntes, amb quatre respostes alternatives, de les quals només una és vertadera, sobre els temes que constitueixen el temari que s'indica en l'annex IV d'aquestes bases, en un temps de 45 minuts.  
La qualificació d'aquest exercici és de 0 a 10 punts, i cal obtindre-hi un mínim de 5 punts per a superar-lo.   
La correcció de l'exercici es realitza aplicant la fórmula prevista per a la correcció del qüestionari de cultura policial.  
7. 2. Curs selectiu  
El tribunal formula proposta al president de la corporació de l'aspirant que, havent superat les proves selectives i prèvia la presentació de la documentació exigida en aquestes bases, ha de realitzar el curs de capacitació de contingut teoricopràctic, i de caràcter selectiu, en l'Institut Valencià de Seguretat Pública, amb una durada de dos mesos.  
L'aspirant proposat s'incorpora a l'IVASP per a realitzar el primer curs que es convoque. La seua qualificació correspon a l'IVASP.   
Superat el curs teoricopràctic, l'Institut Valencià de Seguretat Pública formula proposta de nomenament, si és el cas, a l'Alcaldia, amb indicació de la puntuació o qualificacions obtingudes, a l'efecte del seu nomenament.  
En el supòsit que l'aspirant no supere el curs selectiu, l'IVASP, comunica aquesta circumstància a l'Alcaldia, i l'aspirant pot incorporar-se al curs immediatament posterior. Si no supera aquest curs queda decaigut en el seu dret a participar en el procés selectiu instat, que s'entén acabat a l'efecte de poder convocar novament la plaça no coberta.  
Per a la realització del curs teoricopràctic, l'aspirant és nomenat funcionari en pràctiques i percep amb càrrec a l'Ajuntament les retribucions que corresponguen d'acord amb les normes d'aplicació.  
8. Relació d'aprovats  
Acabada la qualificació dels aspirants, el tribunal publica la relació d'aprovats per ordre de puntuació, que no poden sobrepassar el nombre de places convocades, sense perjuí del que estableix el Reglament General d'Ingrés del Personal al servei de l'administració de l'Estat.   
9. Presentació de documents  
L'aspirant proposat pel tribunal ha de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en aquestes bases, i que no hagen sigut aportats amb anterioritat. L'aspirant que tinga la condició de funcionari de carrera queda exempt de justificar documentalment les condicions generals que ja consten acreditades per a obtindre el seu anterior nomenament. En tot cas, ha de presentar original o còpia compulsada del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presenta l'anterior documentació, no pot ser nomenat funcionari, s'invalida l'actuació respecte a aquest aspirant, amb la nul·litat subsegüent dels actes del tribunal respecte a aquest, sense perjuí de la responsabilitat en què puga haver incorregut, si és el cas. En el cas que l'aspirant siga exclòs per no presentar la documentació requerida, o per falsedat d'aquesta, el tribunal pot proposar la inclusió en la llista d'admesos del mateix nombre que d'exclosos per anteriors causes, sempre que hagen superat les proves selectives.  
10. Nomenament  
Superades les proves de selecció, i el curs teoricopràctic, prèvia la presentació de la documentació exigida, l'aspirant és nomenat funcionari de carrera, i ha de prendre possessió en el càrrec en el termini màxim de 30 dies a comptar de l'endemà de quan li siga notificat el nomenament.  
11. Incidències  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò que no prevegen aquests bases és aplicable el Reial Decret Legislatiu 781/1986, de 18 d'abril; Llei 7/1985, de 2 d'abril; RD 896/1991, de 7 de juny; Llei 7/2007, de 12 d'abril, de l'Estatut Bàsic de l'Empleat Públic; DLEG de 24 d'octubre de 1995, del Consell, pel qual s'aprova el Text Refós de la Llei de la Funció Pública Valenciana; Decret 33/99, de 9 de març, del Consell; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, i Decret 88/2001, de 24 d'abril, del Consell, pel qual s'estableixen les bases i criteris generals uniformes per a la selecció, promoció i mobilitat de totes les escales i categoria dels policies locals i auxiliars de Policia Local de la Comunitat Valenciana (DOGV número 3.988, de 27 d'abril de 2001), Decret 89/2001, de 24 d'abril, del Consell i l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Consell, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, i resta de normes jurídiques aplicables.  
12. Recursos  
Contra aquesta resolució, que posa fi a la via administrativa, es pot interposar:  
a) Recurs de reposició amb caràcter potestatiu: Termini: UN MES a comptar de l'endemà del dia en què reba aquesta notificació. Si en el mes de venciment no hi ha dia equivalent s'entendrà que el termini expira el darrer dia del mes. Òrgan davant el qual s'interposa: El mateix que ha dictat l'acte administratiu.  
b) Recurs contenciós administratiu directament: Termini: DOS MESOS comptats des de l'endemà de la recepció d'aquesta notificació. Òrgan: Davant del Jutjat Contenciós Administratiu de Castelló, excepte el que disposa l'art. 14.1 de la Llei 29/98, de 13 de juliol, de la Jurisdicció Contenciosa Administrativa.  
Tanmateix, es pot interposar qualsevol altre recurs que es considere oportú.  
13. Publicació  
Aquestes bases s'han de publicar en el BOP i en el DOCV. El seu text íntegre es comunica a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de les policies locals valencianes.   
La convocatòria s'ha de publicar en el Boletín Oficial del Estado. La resta d'anuncis referents als seus processos es publiquen únicament en el Butlletí Oficial de la Província i al tauler d'anuncis d'aquest ajuntament, excepte les actes del tribunal, que únicament es publiquen al tauler i, si és el cas, a la pàgina web municipal.   
Annex I  
PROVES PSICOTÈCNIQUES  
El contingut de les proves psicotècniques s'ajusta, en atenció als factors a mesurar en el procés de selecció, als criteris continguts en l'Ordre de 23 de novembre de 2005 de la Conselleria de Justícia, Interior i Administració Pública (DOGV núm. 5148 de 02.12.2005).  
Annex II  
RECONEIXEMENT MÈDIC  
El contingut de la prova de reconeixement mèdic s'ajusta al que estableix l'Orde de 23 de novembre de 2005 de la Conselleria de Justícia, Interior i Administració Pública (DOGV núm. 5148 de 02.12.2005).  
ANNEX III  
TEMARI GENERAL  
Dret constitucional  
Tema 1. La Constitució Espanyola de 1978. Estructura. Principis fonamentals. Organització política de l'Estat espanyol. Classe i forma d'estat. Reforma de la constitució.  
Tema 2. La monarquia parlamentària. La Corona: funcions constitucionals del rei. Successió i regència. La ratificació. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.  
Tema 3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.  
Tema 4. Els drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.  
Tema 7. Les administracions públiques en la Constitució. L'Administració pública estatal i autonòmica. Competències i autonomia. Relacions. El ciutadà i l'administració.  
Tema 8. La hisenda pública i l'administració tributària. El ciutadà i l'administració tributària.  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Consell. Les altres institucions que componen la Generalitat Valenciana. Competències. Administració de justícia.  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.  
Dret administratiu  
Tema 11. El dret administratiu. Fonts. Normes no parlamentàries amb rang de llei. El reglament.  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.  
Tema 14. L'administració local. El municipi. Elements. Territori. Població. Competències i autonomia. Béns i serveis municipals.  
Tema 15. El municipi. Òrgans unipersonals de govern. L'alcalde. Els tinents d'alcalde. Els regidors.  
Tema 16. Òrgans col·legiats de govern. L'Ajuntament Ple. La Junta de Govern Local. Òrgans consultius i participatius. Les comissions informatives. Les juntes de districte.  
Tema 17. La funció pública. El personal al servei de l'administració local. Concepte i classes. Organització de la funció pública local. Adquisició i pèrdua de la condició de funcionari.  
Tema 18. La responsabilitat del personal al servei de les administracions públiques. Règim disciplinari i procediment sancionador dels funcionaris públics en general.  
Policia administrativa. Bans i ordenances municipals  
Tema 19. La potestat reglamentària dels ajuntaments. Les ordenances municipals. Els bans d'Alcaldia. Concepte i classes. Infraccions. Potestat sancionadora. Procediment sancionador administratiu.  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a l'autorització. Sancions. Venda ambulant. Modalitats de venda ambulant. Requisits.  
Tema 22. Normes reguladores d'autotaxis i autoturismes. Documentació necessària d'aquests vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.  
Tema 23. L'activitat urbanística. Requisits. Competències municipals en matèria d'escolarització.  
Policia Local  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.  
Tema 25. La Policia Local. Missions i objectius. Funcions. Policia administrativa i policia judicial.  
Tema 26. El binomi Policia Local - ciutadà. Principis bàsics i normes d'actuació. Suports ètics.  
Tema 27. Ordenament legislatiu de la Policia Local. Estructura orgànica i funcional. Règim estatutari. Drets i deures dels policies locals. Règim disciplinari dels funcionaris de Policia Local.  
Tema 28. La Llei de Coordinació de Policia Local de la Comunitat Valenciana. La coordinació dels policies locals. Instruments de coordinació. Estructura i organització. Selecció, promoció i mobilitat dels policies locals valencians.  
Tema 29. L'Institut Valencià de Seguretat Pública. Regulació legal. Fins i funcions. La formació dels policies locals. Les diferents activitats de formació: cursos selectius bàsics, de capacitació i integració d'auxiliars de Policia Local. El registre de policies locals.  
Dret penal  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.  
Tema 34. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 35. Delictes contra l'administració pública: prevaricació i altres comportaments injusts; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.   
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte.  
Tema 39. Faltes contra les persones. Faltes contra el patrimoni. Falta contra els interessos generals. Faltes contra l'ordre públic.  
Dret processal  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'habeas corpus.  
Tema 41. La policia judicial. La Policia Local com a policia judicial. Diligències d'investigació. La identificació. Entrades i registres a llocs tancats. Detenció i detenció il·legal.  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.  
Policia de trànsit i circulació  
Tema 44. La Llei de Bases sobre Trànsit, Circulació de Vehicles de Motor i Seguretat Viària. Text articulat de la Llei sobre Trànsit, Circulació de Vehicles de Motor i Seguretat Viària. Les competències en matèria de trànsit i seguretat vial.  
Tema 45. Usuaris i conductors. Obres i activitats prohibides en matèria de trànsit i seguretat vial. Normes de circulació de vehicles. Altres normes de circulació. Senyalització.  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció tècnica de vehicles. Responsabilitat civil i l'assegurança obligatòria en els vehicles de motor.  
Tema 49. El transport. Servei públic de viatgers i servei públic de mercaderies o mixts. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.  
Tema 50. Els accidents de trànsit: concepte i consideracions prèvies. Les seues causes. Classes i fases.  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.  
Tema 52. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.  
Psicologia  
Tema 53. El comandament. Concepte. Funcions. L'exercici del comandament.  
Tema 54. Estils de comandament. Metodologies de comandament. L'eficàcia del comandament.  
Tema 55. La presa de decisions. Tipologies. El procés de presa de decisions. Factors que influeixen en la presa de decisions. Decisions en grup. Poder i autoritat.  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.  
Tema 57. Relació comandament-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
Tema 59. La comunicació amb superiors. Maneig de situacions difícils. Comunicació amb subordinats.  
Tema 60. Grups socials. Les masses. Minories ètniques i culturals. Models explicatius de la delinqüència.  
ANNEX IV  
TEMARI ENTORN SOCIOLOCAL  
Tema 61. Història de Benicàssim. Costums i festes. La indústria, l'agricultura i el turisme a Benicàssim.   
Tema 62. El Paratge Natural del Desert de les Palmes. La seua declaració oficial. Objecte. Àmbit territorial. Administració i gestió. El Pla Rector d'Ús i Gestió.  
Tema 63. Característiques de les adhesions de caràcter mediambiental de l'Ajuntament de Benicàssim: Xarxa Espanyola de Ciutats pel Clima, Xarxa d'Entitats Locals + Biodiversitat 2010 i Pacte dels Alcaldes per una Energia Sostenible Local.  
Tema 64. Q de Qualitat de les platges de Benicàssim. Ordenança reguladora de les platges de Benicàssim.  
Tema 65. Acord plenari de 20 de febrer de 2008 (BOP de 28 de febrer de 2008) sobre l'ordenació de la zona ZAS de Benicàssim. Ordenança de protecció contra la contaminació acústica.  
Tema 66. Llicència ambiental i comunicació ambiental segons la Llei 2/2006, de 5 de maig de Prevenció de la Contaminació i Qualitat Ambiental de la Generalitat Valenciana. Llicència eventual segons el Decret 52/2010, de 26 de març, del Consell, pel qual s'aprova el Reglament de desplegament de la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments públics.  
Tema 67. Mercats i venda ambulant en Benicàssim: Ordenança municipal reguladora de la venda no sedentària.  
Tema 68. Ordenança de trànsit. Ordenança de neteja, salubritat i ornament de solars, terrenys i edificacions. Ordenança municipal de reguladora de la tinença d'animals potencialment perillosos. Ordenança reguladora de l'ocupació de via pública. Ordenança reguladora de l'ús i activitats en espais lliures públics i privats. Altres ordenances amb intervenció de Policia Local.  
Tema 69. El Cos de Policia Local de Benicàssim. Objecte, estructura i organització. Guia de carrers de Benicàssim. Guia de carrers de la ciutat de Benicàssim i principals partides.   
Benicàssim, 19 de juliol de 2010.- L'alcalde president: Francesc Colomer i Sánchez.